Niamey

Niamey, čija je populacija 800.000 (2000), je glavni grad Nigera i glavni grad oblasti Tilabery. Taj najveći grad u Nigeru, leži na rijeci Niger, uglavnom na njenoj desnoj strani. On je administrativni, kulturni i ekonomski centar države. Koordinate su mu 13°31'17"sjeverno i 2°6'19" istočno.

U regiji oko grada je razvijena poljoprivredna proizvodnja kikirikija, a od industrije imamo proizvodnju cigle, keramike, tekstila, cementa i tkanih materijala.

 Historija 

Niamey je vjerovatno osnovan još u 18. vijeku, ali je bio od male važnosti za najveći dio zemlje, sve dok Francuzi nisu uspostavili kolonijalni garnizon 1890. Tada se brzo razvio u važan centar. 1926. je postao glavni grad Nigera, a broj stanovnika je rastao ubrzanim tempom, od oko 3.000 1930. do oko 30.000 1960. zatim 250.000 1980. da bi, prema nekim procjenama, dostigao brojku od 800.000 godine 2000.

Glavni razlog ovolikog porasta su migracije uzrokovane sušama.

 Znamenitosti 

Znamenitosti grada su Nigerijski Nacionalni muzej, koji uključuje zoo, zatim muzej kolokvijalne (standardne) arhitekture, zanatski centar i izložbu skeleta dinosaurusa. Tu su također nigerijski, francuski i američki kulturni centri, dva veća tržna centra i tradicionalna arena za borbe (hrvanje).

U gradu se još nalaze i aerodrom Diori Hamani, Državna Administrativna škola, Univerzitet Niameya (Abdou Moumouni), koji je na lijevoj strani rijeke, te mnoge institucije od značaja za državu (Zavod za statistiku, Hidrološki institut itd.).

Kategorija:Glavni gradovi afričkih država
Kategorija:Niger